ddrg/super_eurlex huggingface dataset:
Odločba Komisije

z dne 25. julija 2000

o spremembi Odločbe 93/42/EGS o dodatnih jamstvih v zvezi z infekcioznim bovinim rinotraheitisom za govedo, namenjeno za nekatere dele ozemlja Skupnosti, ki so prosti bolezni, ter o razveljavitvi odločb 95/109/ES in 98/580/ES

(notificirano pod dokumentno številko K(2000) 2260)

(Besedilo velja za EGP)

(2000/502/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o težavah v zvezi z zdravstvenim stanjem živali, ki vplivajo na trgovino z govedom in prašiči v Skupnosti [1], kakor je bila nazadnje spremenjena z Direktivo Sveta 2000/20/ES [2], in zlasti členov 9 in 10 Direktive,

ob upoštevanju naslednjega:

(1) Odločba Komisije 93/42/EGS [3], kakor je bila nazadnje spremenjena z Odločbo 1999/579/ES [4], daje dodatna jamstva v zvezi z infekcioznim bovinim rinotraheitisom za goveda, namenjena na Dansko, v Avstrijo, Finsko in Švedsko, ki so proste te bolezni.

(2) Da bi zagotovili napredek in uspešno zaključili začeti program iztrebljenja infekcioznega bovinega rinotraheitisa, so bila provinci Bolzano v Italiji z Odločbo Komisije 95/109/ES [5], kakor je bila nazadnje spremenjena z Odločbo 1999/579/ES, dodeljena nekatera dodatna jamstva.

(3) Italija meni, da je provinca Bolzano sedaj prosta infekcioznega bovinega rinotraheitisa, in je Komisiji predložila dokazno dokumentacijo.

(4) Italijanski organi za premike goveda znotraj države uporabljajo predpise, ki so vsaj enakovredni predpisom v tej odločbi.

(5) Primerno je predlagati nekatera dodatna jamstva za zaščito napredka, doseženega v provinci Bolzano v Italiji, in ustrezno spremeniti Prilogo k Odločbi 93/42/EGS.

(6) Ob upoštevanju predlaganih ukrepov je treba Odločbo 95/109/ES razveljaviti.

(7) Program iztrebljanja infekcioznega bovinega rinotraheitisa v Italiji, in sicer v provinci Bolzano, je bil odobren z Odločbo Komisije 98/580/ES [6] za tri leta. Ob upoštevanju predlaganih ukrepov je treba navedeno odločbo razveljaviti.

(8) Ukrepi, predvideni s to odločbo, so v skladu z mnenjem Stalnega veterinarskega odbora -

SPREJELA NASLEDNJO ODLOČBO:

Člen 1

1. Priloga k Odločbi 93/42/EGS se nadomesti s Prilogo k tej odločbi.

2. Odločba 95/109/ES se razveljavi.

3. Odločba 98/580/ES se razveljavi.

Člen 2

Ta odločba je naslovljena na države članice.

V Bruslju, 25. julija 2000

Za Komisijo

David Byrne

Član Komisije

PRILOGA

Država članica Regija

Danska Vse regije

Italija Provinca Bolzano

Avstrija Vse regije

Finska Vse regije

Švedska Vse regije

[1] UL 12--1, 29.7.1964, str. 1977/64.

[2] UL L 163, 4.7.2000, str. 35.

[3] UL L 16, 25.1.1993, str. 50.

[4] UL L 219, 19.8.1999, str. 53.

[5] UL L 79, 7.4.1995, str. 32.

[6] UL L 279, 16.10.1998, str. 49.
Odločba Komisije

z dne 11. julija 2000

o drugi spremembi odločb 1999/466/ES in 1999/467/ES o določitvi čred govedi, uradno prostih bruceloze oziroma uradno prostih tuberkuloze v nekaterih državah članicah ali območjih držav članic

(notificirana pod dokumentarno številko K(2000) 1943)

(Besedilo velja za EGP)

(2000/442/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], kakor je bila nazadnje spremenjena z Direktivo 2000/15/ES [2], in zlasti Priloge AI(4) in AII(7) Direktive,

ob upoštevanju naslednjega:

(1) Odločba Komisije 1999/466/ES z dne 15. julija 1999 o določitvi čred govedi, uradno prostih bruceloze, v nekaterih državah članicah ali območjih držav članic in o razveljavitvi Odločbe 97/175/ES [3], kakor je bila spremenjena z Odločbo 2000/69/ES [4], je nekaterim državam članicam in njihovim območjem odobrila ta status do 30. junija 2000.

(2) Odločba Komisije 1999/467/ES z dne 15. julija 1999 o določitvi čred govedi, uradno prostih tuberkuloze, v nekaterih državah članicah ali območjih držav članic in o razveljavitvi Odločbe 97/76/ES [5], kakor je bila spremenjena z Odločbo 2000/69/ES, je nekaterim državam članicam in njihovim območjem odobrila ta status do 30. junija 2000.

(3) Začasne omejitve govejih čred, uradno prostih bruceloze, ki jih predvidevata zgoraj navedeni odločbi, so bile uvedene zaradi neskladnosti datumov v različnih pravnih predpisih v zvezi z identifikacijskim sistemom za govedo.

(4) Do začetka veljavnosti spremembe Priloge AI(4)(b) in AII(7)(b) k Direktivi 64/432/EGS je treba podaljšati začasno odobritev statusa govejih čred območij, navedenih v prilogah II k Odločbi 1999/466/ES in Odločbi 1999/467/ES, kot uradno proste goveje bruceloze in tuberkuloze.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

1. Besede "do 30. junija 2000" v naslovu Priloge II k Odločbi 1999/466/ES se nadomestijo z besedami "do 31. oktobra 2000".

2. Besede "do 30. junija 2000" v naslovu Priloge II k Odločbi 1999/467/ES se nadomestijo z besedami "do 31. oktobra 2000".

Člen 2

Ta odločba je naslovljena na države članice.

V Bruslju, 11. julija 2000

Za Komisijo

David Byrne

Član Komisije

[1] UL 121, 29.7.1964, str. 1977/64.

[2] UL L 105, 3.5.2000, str. 34.

[3] UL L 181, 16.7.1999, str. 34.

[4] UL L 23, 28.1.2000, str. 76.

[5] UL L 181, 16.7.1999, str. 36.

--------------------------------------------------
Sklep Sveta in Komisije

z dne 24. januarja 2000

o sklenitvi Evro-mediteranskega pridružitvenega sporazuma med državami članicami Evropske skupnosti na eni strani in kraljevino Maroko na drugi

(2000/204/ES, ESPJ)

SVET EVROPSKE UNIJE IN

KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 310 skupaj s drugim stavkom prvega pododstavka člena 300(2) ter drugega pododstavka člena 300(3) te pogodbe,

ob upoštevanju Pogodbe o ustanovitvi Evropske skupnosti za premog in jeklo in zlasti člena 95 te pogodbe,

po posvetovanjih s Posvetovalnim odborom in soglasjem Sveta,

ob upoštevanju privolitve Evropskega parlamenta [1],

ker naj bi se potrdil Evro-mediteranski pridružitveni sporazum med državami članicami Evropske skupnosti na eni strani in kraljevino Maroko na drugi, podpisan v Bruslju 26. februarja 1996,

SKLENILA:

Člen 1

Evro-mediteranski pridružitveni sporazum med državami članicami Evropske skupnosti na eni strani in kraljevino Maroko na drugi, temu sporazumu priloženi Protokoli, izjave ter izmenjave pisem, ki so priložene Sklepni listini se odobrijo v imenu Evropske skupnosti in Evropske skupnosti za premog in jeklo.

Sporazum, Protokoli in Sklepna listina so priloženi temu sklepu.

Člen 2

1. Stališče Skupnosti ali, kjer ustrezno, Komisije znotraj Pridružitvenega sveta in Pridružitvenega odbora, sprejme Svet na podlagi predloga Komisije v skladu z ustreznimi določbami Pogodb o ustanovitvi Evropske skupnosti ter Evropske skupnosti za premog in jeklo.

2. Predsednik Sveta predseduje Pridružitvenemu svetu v skladu s členom 79 Sporazuma in zastopa stališče Skupnosti. Predstavnik Predsednika Sveta predseduje Pridružitvenemu odboru v skladu s členom 82 Sporazuma in zastopa stališče Skupnosti.

Člen 3

Predsednik Sveta deponira akt o uradnem obvestilu, predviden v členu 96 Sporazuma v imenu Evropske skupnosti. Predsednik Komisije deponira zgoraj omenjeni akt v imenu Evropske skupnosti za premog in jeklo.

V Bruslju, 24. januarja 2000

Za Komisijo

R. Prodi

Predsednik

Za Svet

Predsednik

J. Gama

[1] UL C 181, 24.6.1999, str. 15.

--------------------------------------------------
Sklep Sveta

z dne 15. novembra 1999

o sklenitvi Protokola o veterinarskih zadevah, ki dopolnjuje Sporazum med Evropsko skupnostjo na eni strani in Vlado Danske in Lokalno vlado Ferskih otokov na drugi strani

(1999/778/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 133 skupaj s prvim stavkom prvega pododstavka člena 300(2) in člena 300(4) Pogodbe,

ob upoštevanju predloga Komisije [1],

ker je treba odobriti Protokol o veterinarskih zadevah, ki dopolnjuje Sporazum med Evropsko skupnostjo na eni strani in Vlado Danske in Lokalno vlado Ferskih otokov na drugi strani,

SKLENIL:

Člen 1

Skupnost odobri Protokol o veterinarskih zadevah, ki dopolnjuje Sporazum med Evropsko skupnostjo na eni strani in Vlado Danske in Lokalno vlado Ferskih otokov na drugi strani.

Besedilo Protokola je priloženo k temu sklepu.

Člen 2

Predsednik Sveta je pooblaščen, da imenuje osebo/osebe, pooblaščeno/e, da podpiše/jo Protokol, ki bo zavezoval Skupnost, in da opravi notifikacijo, predvideno v členu 4 Protokola [2].

Člen 3

Komisija, ki ji pomagajo predstavniki veterinarskih služb držav članic, predstavlja Skupnost v veterinarski podskupini, ustanovljeni s členom 2 Protokola. Stališča Skupnosti v Skupnem odboru po priporočilih veterinarske podskupine sprejme Svet s kvalificirano večino na predlog Komisije.

Člen 4

Ta sklep učinkuje od dneva sprejetja.

V Bruslju, 15. novembra 1999

Za Svet

Predsednik

K. Hemilä

[1] UL C 274, 28.9.1999, str. 11.

[2] Datum začetka veljavnosti Protokola bo objavil v Uradnem listu Evropskih skupnosti Generalni sekretariat Sveta.

--------------------------------------------------
Sklep Sveta

z dne 11. maja 1999

o imenovanju člana odbora za pritožbe Urada za usklajevanje na notranjem trgu (blagovne znamke in modeli)

(1999/C 146/01)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 40/94 z dne 20. decembra 1993 o blagovni znamki Skupnosti [1] in zlasti členov 120 in 131 Uredbe,

ob upoštevanju kandidature, ki jo je 14. aprila 1999 predložil upravni odbor Urada za usklajevanje na notranjem trgu ( blagovne znamke in modeli),

SKLENIL:

Člen 1

G. Walter Peeters, rojen 14. julija 1944 v Turnhoutu (Belgija), se imenuje za člana odbora za pritožbe Urada za usklajevanje na notranjem trgu (blagovne znamke in modeli) za obdobje petih let.

Člen 2

Datum, s katerim začne teči petletno obdobje, navedeno v členu 1, določi upravni odbor Urada za usklajevanje na notranjem trgu (blagovne znamke in modeli).

V Bruslju, 11. maja 1999

Za Svet

Predsednik

L. Schomerus

[1] UL L 11, 14.1.1994, str. 1. Uredba, kakor je bila spremenjena z Uredbo (ES) št. 3288/94 (UL L 349, 31.12.1994, str. 83).

--------------------------------------------------
Odločba Komisije

z dne 10. septembra 1999

o spremembi Odločbe 94/360/ES o zmanjšanju pogostnosti fizičnih pregledov pošiljk nekaterih proizvodov ob uvozu iz tretjih držav v skladu z Direktivo Sveta 97/78/ES

(notificirano pod dokumentarno številko K(1999) 2784)

(Besedilo velja za EGP)

(1999/609/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 1999/201/ES o sklenitvi sporazuma med Evropsko skupnostjo in vlado Kanade o sanitarnih ukrepih za zaščito javnega zdravja in zdravja živali, ki se uporabljajo v trgovini z živimi živalmi in živalskimi proizvodi [1], in zlasti člena 3 Sklepa,

ob upoštevanju Direktive Sveta 97/78/ES o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [2], in zlasti člena 10(3) Direktive,

(1) ker je v skladu s členom 3 Sklepom Sveta 1999/201/ES v zvezi s pogostnostjo veterinarskih pregledov na zunanjih mejah Skupnosti treba sprejeti potrebne ukrepe za uporabo sporazuma, sklenjenega med Evropsko skupnostjo in vlado Kanade;

(2) ker odstavek 3 člena 10 Direktive 97/78/ES izrecno predvideva, da je treba zmanjšanja pogostnosti pregledov, ki izhajajo iz sklenitve sporazuma o veterinarski ustreznosti, zajeti v zakonodaji Skupnosti;

(3) ker je v skladu s temi pogoji primerno spremeniti Prilogo II k Odločbi Komisije 94/360/ES z dne 20. maja 1994 o zmanjšanju pogostnosti fizičnih pregledov pošiljk nekaterih proizvodov ob uvozu iz tretjih držav v skladu z Direktivo Sveta 90/675/EGS [3], kakor je bila nazadnje spremenjena z Odločbo Komisije 1999/302/ES [4], da bi upoštevali zahteve člena 11 in Priloge VIII veterinarskega sporazuma med Evropsko skupnostjo in vlado Kanade;

(4) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Prilogi II k Odločbi 94/360/ES se doda naslednja alinea:

"— V primeru Kanade pogostnosti iz člena 11 in Priloge VIII Odločbe Sveta 1999/201/ES z dne 14. decembra 1998 o sklenitvi sporazuma med Evropsko skupnostjo in vlado Kanade o sanitarnih ukrepih za zaščito javnega zdravja in zdravja živali, ki se uporabljajo v trgovini z živimi živalmi in živalskimi proizvodi [1] UL L 71, 18.3.1999, str. 1.."

Člen 2

Ta odločba je naslovljena na države članice.

V Bruslju, 10. septembra 1999

Za Komisijo

Franz Fischler

Član Komisije

[1] UL L 71, 18.3.1999, str. 1.

[2] UL L 24, 30.1.1998, str. 9.

[3] UL L 158, 25.6.1994, str. 41.

[4] UL L 117, 5.5.1999, str. 58.

--------------------------------------------------
Sklep Sveta

z dne 21. decembra 1999

o začasni uporabi Sporazuma med Evropsko skupnostjo in Nekdanjo jugoslovansko republiko Makedonijo o trgovini s tekstilnimi izdelki

(1999/875/ES)

SVET EVROPSKE UNIJE JE,

ob upoštevanju Pogodbe o ustanovitvi Evropske skupnosti in zlasti člena 133(2) v povezavi s prvim stavkom člena 300(2)

ob upoštevanju predloga Komisije,

ob upoštevanju naslednjega:

(1) Komisija je v imenu Evropske skupnosti s pogajanji uskladila Sporazum z Nekdanjo jugoslovansko republiko Makedonijo o trgovini s tekstilnimi izdelki;

(2) Ta sporazum bi se moral začasno uporabljati od 1. januarja 2000 do dokončanja postopkov, potrebnih za njegovo sklenitev, pod pogojem vzajemne začasne uporabe s strani Nekdanje jugoslovanske republike Makedonije,

SKLENIL:

Edini člen

Sporazum med Evropsko skupnostjo in Nekdanjo jugoslovansko republiko Makedonijo o trgovini s tekstilnimi izdelki se začasno uporablja od 1. januarja 2000 do dokončanja postopkov, potrebnih za njegovo sklenitev, pod pogojem vzajemne začasne uporabe s strani Nekdanje jugoslovanske republike Makedonije [1].

Besedilo Sporazuma je priloženo k temu sklepu.

V Bruslju, 21. decembra 1999

Za Svet

Predsednik

T. Halonen

[1] Datum začetka uporabe začasnega sporazuma bo objavljen v Uradnem listu Evropskih skupnosti, serija C.

--------------------------------------------------
Sklep Sveta

z dne 4. oktobra 1999

o sklenitvi Sporazuma o sodelovanju med Evropsko skupnostjo in Kraljevino Kambodžo

(1999/677/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti členov 133 in 181 v povezavi s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

(1) ker mora politika Skupnosti v skladu s členom 177 Pogodbe na področju razvojnega sodelovanja pospeševati trajnostni gospodarski in socialni razvoj držav v razvoju, njihovo enakomerno in postopno vključevanje v svetovno gospodarstvo ter zmanjševanje revščine v teh državah;

(2) ker bi morala Skupnost v uresničevanju ciljev na področju zunanjih odnosov odobriti Sporazum o sodelovanju med Evropsko skupnostjo in Kraljevino Kambodžo,

SKLENIL:

Člen 1

S tem sklepom se v imenu Skupnosti odobri Sporazum o sodelovanju med Evropsko skupnostjo in Kraljevino Kambodžo.

Besedilo Sporazuma je priloženo k temu sklepu.

Člen 2

Predsednik Sveta da uradno obvestilo, predvideno v členu 21 Sporazuma [2].

Člen 3

V Skupnem odboru, določenem v členu 14 Sporazuma, Skupnost zastopa Komisija, ob asistenci predstavnikov držav članic.

Člen 4

Ta sklep se objavi v Uradnem listu Evropskih skupnosti.

V Luxembourgu, 4. oktobra 1999

Za Svet

Predsednik

K. Häkämies

[1] UL C 219, 30.7.1999, str. 189.

[2] Datum začetka veljavnosti Sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Sveta

z dne 19. julija 1999

o spremembi Skupnega stališča 96/184/SZVP o izvozu orožja v nekdanjo Jugoslavijo

(1999/481/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena 15 Pogodbe,

ob upoštevanju naslednjega:

(1) Svet je 26. februarja 1996 sprejel Skupno stališče 96/184/SZVP o izvozu orožja v nekdanjo Jugoslavijo [1], ki je bilo spremenjeno s sklepom 98/498/SZVP [2] Sveta;

(2) to skupno stališče je treba posodobiti zaradi sprememb navzočnosti mednarodnih vojaških sil v Bosni, še zlasti glede na razporeditev stabilizacijskih sil (SFOR);

(3) da bi nadaljevali s procesom uvajanja miru in stabilizacije v Bosni in Hercegovini, pošiljanje orožja malega kalibra policijskim silam ne sme biti predmet embarga,

SKLENIL:

Člen 1

Skupno stališče 96/184/SZVP se spremeni na naslednji način:

1. Točka 2(i) se nadomesti z:

"(i) v času razporejanja sil SFOR in drugih operacij, ki vključujejo mednarodne policijske sile (IPTF), se ohrani embargo EU na orožje, strelivo in vojaško opremo * za Bosno in Hercegovino, Hrvaško in Zvezno republiko Jugoslavijo.

Ta embargo ne zajema dobave opreme, potrebne za dejavnosti odstranjevanja min in dobave orožja malega kalibra policijskim silam v Bosni in Hercegovini. O takih dobavah države članice obvestijo Svet.

* Omenjeni embargo obsega orožje za ubijanje in pripadajoče strelivo, ploščadi za orožje, ploščadi, ki niso namenjene orožju, in pomožno opremo, navedene v seznamu ES glede embarga z dne 8. in 9. julija 1991. Embargo obsega tudi nadomestne dele, popravila, dobavo vojaške tehnologije in pogodbe, sklenjene pred začetkom embarga."

2. Točka 3 se nadomesti z:

"3. To skupno stališče se pregleda pred koncem razporeditve sil SFOR."

Člen 2

Ta sklep začne veljati z dnem sprejetja.

Člen 3

Ta sklep se objavi v Uradnem listu.

V Bruslju, 19. julija 1999

Za Svet

Predsednica

T. Halonen

[1] UL L 58, 7.3.1996, str. 1.

[2] UL L 225, 12.8.1998, str. 1.
Sklep Sveta in Komisije

z dne 29. aprila 1999

o sklenitvi sporazuma med Evropskimi skupnostmi in Vlado Kanade o uporabi prava konkurence

(1999/445/ES, ESPJ)

SVET EVROPSKE UNIJE,

KOMISIJA EVROPSKIH SKUPNOSTI

ob upoštevanju Pogodbe o ustanovitvi Evropske skupnosti ter zlasti členov 87 in 235 v povezavi s prvim pododstavkom člena 228(3) Pogodbe,

ob upoštevanju Pogodbe o ustanovitvi Evropske skupnosti za premog in jeklo ter zlasti členov 65 in 66 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

(1) ker se je treba sklicevati na člen 235 Pogodbe, saj so v besedilo sporazuma vključene združitve in prevzemi, zajeti v Uredbi Sveta (EGS) št. 4064/89 z dne 21. decembra 1989 o nadzoru nad koncentracijami podjetij [2], ki dejansko temelji na členu 235;

(2) ker je zaradi vse večje mednarodne razsežnosti problemov v zvezi s konkurenco treba okrepiti mednarodno sodelovanje na tem področju;

(3) ker je v ta namen Komisija z Vlado Kanade s pogajanji uskladila sporazum o uporabi pravil o konkurenci Evropskih skupnosti in Kanade;

(4) ker je treba sporazum, vključno z izmenjavo pisem, odobriti,

STA SKLENILA:

Člen 1

Sporazum med Evropskimi skupnostmi in Vlado Kanade o uporabi prava konkurence, vključno z izmenjavo pisem, se odobri v imenu Evropske skupnosti in Evropske skupnosti za premog in jeklo.

Besedila sporazuma in izmenjanih pisem, sestavljena v angleščini, danščini, finščini, francoščini, grščini, italijanščini, nemščini, nizozemščini, portugalščini, španščini in švedščini, so priložena temu sklepu.

Člen 2

Predsednik Sveta je pooblaščen, da določi osebo (osebe), pooblaščeno(-e) za podpis sporazuma, z namenom zavezati Evropsko skupnost.

Predsednik Komisije je pooblaščen, da določi osebo (osebe), pooblaščeno(-e) za podpis sporazuma, z namenom zavezati Evropsko skupnost za premog in jeklo.

V Luxembourgu, 29. aprila 1999

Za Svet

Predsednik

W. Müller

Za Komisijo

J. Santor

Predsednik

[1] UL C 150, 28.5.1999.

[2] UL L 395, 30.12.1989, str. 1 (popravljena različica: UL L 257, 21.9.1990, str. 13).

--------------------------------------------------
Sklep Sveta

z dne 7. junija 1999

o začasni uporabi Sporazuma o mednarodnem programu za ohranjanje delfinov s strani Evropske skupnosti

(1999/386/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 37 v povezavi s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

(1) ker je Komisija pristojna, da sprejema ukrepe za ohranitev in upravljanje ribolovnih virov ter sklepa sporazume z drugimi državami ali mednarodnimi organizacijami;

(2) ker je Skupnost podpisala Konvencijo Združenih narodov o pomorskem pravu, ki od vseh članic mednarodne skupnosti zahteva, da sodelujejo pri ohranitvi in upravljanju morskih bioloških virov;

(3) ker je Skupnost podpisala Sporazum o izvajanju določb konvencije Združenih narodov o pomorskem pravu z dne 10. decembra 1982, ki se nanaša na ohranitev in upravljanje čezconskih in izrazito selitvenih staležev rib;

(4) ker je bil februarja 1998 na 35. medvladnem zasedanju o ohranitvi tunov in delfinov v vzhodnem Tihem oceanu sprejet Sporazum o mednarodnem programu za ohranitev delfinov;

(5) ker cilji Sporazuma vključujejo postopno zmanjševanje naključne smrtnosti delfinov pri ribolovu na tuna z zapornimi plavaricami v vzhodnem Tihem oceanu na raven, ki se približuje nič, z določitvijo letnih omejitev in dolgoročnim vzdrževanjem staležev tuna na območju Sporazuma;

(6) ker ribiči iz Skupnosti opravljajo ribolov na tuna na območju Sporazuma in je v interesu Skupnosti, da ima učinkovito vlogo pri izvajanju Sporazuma;

(7) ker je Svet 26. aprila 1999 sklenil, da mora Skupnost podpisati Sporazum o mednarodnem programu za ohranitev delfinov;

(8) ker bo v skladu s čleom XIV Sporazuma Medameriška komisija za tropsko tuno (IATTC) imela bistveno vlogo pri usklajevanju izvajanja Sporazuma in bodo mnogi izvedbeni ukrepi sprejeti v okviru IATTC; ker se mora zato Skupnost čimprej pristopiti k IATTC;

(9) ker je Skupnost že začela s postopkom za pristop k tej organizaciji, vendar bi se ta pristop lahko zavlekel iz tehničnih razlogov; ker je zato treba Sporazum o mednarodnem programu za ohranitev delfinov uporabljati začasno, da se zavarujejo interesi plovil Skupnosti, ki opravljajo ribolov v regiji v vmesnem obdobju;

(10) ker sta podpis in začasna uporaba Sporazuma prvi fazi nameravane naknadne odobritve Sporazuma s strani Skupnosti v skladu s postopki, ki jih za ta namen predvideva Pogodba,

SKLENIL:

Člen 1

V skladu s členom XXIX Sporazuma se Sporazum o mednarodnem programu za ohranitev delfinov v Evropski skupnosti začasno uporablja od 1. junija 1999.

Člen 2

Predsednik Sveta imenuje osebo, pooblaščeno, da vlado Združenih držav Amerike kot depozitarja Sporazuma obvesti o začasni uporabi Sporazuma s strani Skupnosti.

V Luxembourgu, 7. junija 1999

Za Svet

Predsednik

E. Bulmahn

--------------------------------------------------
Sklep Sveta

z dne 20. julija 1998

o potrditvi zunanjih revizorjev Evropske centralne banke

(98/481/ES)

SVET EVROPSKE UNIJE JE

ob upoštevanju Protokola o Statutu Evropskega sistema centralnih bank in Evropske centralne banke ter zlasti člena 27.1 Protokola,

ob upoštevanju Priporočila Sveta Evropske centralne banke (v nadaljevanju "ECB") z dne 19. junija 1998,

ker morajo računovodske izkaze ECB in nacionalnih centralnih bank revidirati neodvisni zunanji revizorji, ki jih priporoči Svet ECB in potrdi Svet Evropske unije,

ker je Svet ECB kot zunanje revizorje ECB priporočil Coopers and Lybrand,

SKLENIL:

Člen 1

Coopers and Lybrand se potrdijo kot zunanji revizorji ECB.

Člen 2

O tem sklepu se uradno obvesti ECB.

Člen 3

Ta sklep se objavi v Uradnem listu Evropskih skupnosti.

V Bruslju, 20. julija 1998

Za Svet

Predsednik

W. Molterer

--------------------------------------------------